**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL FINANSINIO PRISIDĖJIMO PRIE TVARKYBOS DARBŲ PROJEKTŲ PARENGIMO**

2024 m. gegužės 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 26 punktu ir Lietuvos Respublikos kultūros ministro 2024 m. kovo 4 d. įsakymu Nr. ĮV-206 „Dėl nekilojamųjų kultūros vertybių tvarkybos darbų (paveldotvarkos) finansavimo 2024–2026 metų programos patvirtinimo“, Plungės rajono savivaldybės taryba nusprendžia:

1. Pritarti šių tvarkybos darbų projektų rengimui:

1.1. „Kulių Šv. vyskupo Stanislovo bažnyčios statinių komplekso šventoriaus tvoros su vartais, Plungės r. sav., Kulių mstl., Liepų g. 1A, taikomųjų tyrimų ir tvarkybos darbų projekto parengimas“;

* 1. „Alsėdžių Švč. Mergelės Marijos Nekalto Prasidėjimo bažnyčios šventoriaus tvoros su vartais, Plungės r. sav., Alsėdžių mstl., Bažnyčios g. 2, taikomųjų tyrimų ir tvarkybos darbų projekto parengimas“.

1. Užtikrinti ne mažesnę kaip 50 proc. nuosavo įnašo dalį visų tinkamų finansuoti 1 punkte nurodytų tvarkybos darbų projektų parengimo išlaidų bei padengti netinkamas finansuoti, tačiau būtinas išlaidas, ir tinkamas išlaidas, kurių nepadengia projektų finansavimas.
2. Įgalioti Plungės rajono savivaldybės administracijos direktorių, o jo nesant – Plungės rajono savivaldybės administracijos direktoriaus pavaduotoją, pasirašyti visus tvarkybos darbų projektams parengti reikalingus dokumentus.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Kultūros, turizmo ir viešųjų ryšių skyriaus vedėja Vida Saukalienė

Teisės, personalo ir civilinės metrikacijos skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Kultūros, turizmo ir viešųjų ryšių skyriaus vyr. specialistas Gintaras Ramonas

**KULTŪROS, TURIZMO IR VIEŠŲJŲ RYŠIŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL FINANSINIO PRISIDĖJIMO PRIE TVARKYBOS DARBŲ PROJEKTŲ PARENGIMO“**

2024 m. gegužės 7 d.

Plungė

**1. Parengto sprendimo projekto tikslai, uždaviniai.**

Sprendimo tikslas – gauti Plungės rajono savivaldybės (toliau – Savivaldybė) tarybos pritarimą prisidėjimui prie tvarkybos darbų projektų parengimo šiems objektams: Kulių Šv. vyskupo Stanislovo bažnyčios ir Alsėdžių Švč. Mergelės Marijos Nekalto Prasidėjimo bažnyčios šventoriaus tvoroms su vartais.

Užtikrinti nuosavą įnašo dalį ne mažiau kaip 50 proc. Projektų vertės visų tinkamų finansuoti projektų išlaidų bei padengti netinkamas finansuoti, tačiau šiems projektams įgyvendinti būtinas išlaidas, ir tinkamas išlaidas, kurių nepadengia projektų finansavimas. Įgalioti Savivaldybės administracijos direktorių, o jo nesant – Savivaldybės administracijos direktoriaus pavaduotoją, pasirašyti visus projektams įgyvendinti reikalingus dokumentus.

Pagal Lietuvos Respublikos kultūros ministro 2024 m. kovo 4 d. įsakymą Nr. ĮV-206 „Dėl nekilojamųjų kultūros vertybių tvarkybos darbų (paveldotvarkos) finansavimo 2024–2026 metų programos patvirtinimo“ šiems objektams finansavimas jau yra gautas ir jie turi būti įgyvendinami per 2 metus.

Projekto vykdytojas – Kultūros infrastruktūros centras ir Savivaldybės administracija.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Sprendimo projektu nebus keičiamas įstatymo nuostatomis įtvirtintas teisinis reguliavimas.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą bus galima prisidėti prie projektų parengimo. Bus parengti dviejų saugomų nekilnojamųjų kultūros paveldo objektų tvarkybos darbų projektai.

**4. Lėšų poreikis ir finansavimo šaltiniai.**

Numatytas prisidėjimas iš Savivaldybės biudžeto:

1. Kulių Šv. vyskupo Stanislovo bažnyčios šventoriaus tvoros su vartais taikomiesiems tyrimams ir tvarkybos darbams – 17 250,00 Eur;

2. Alsėdžių Švč. Mergelės Marijos Nekalto Prasidėjimo bažnyčios šventoriaus tvoros su vartais taikomiesiems tyrimams ir tvarkybos darbams – 12 410,00 Eur.

Prisidėjimas gali būti mažesnis po atliktų viešųjų pirkimų.

Pagal sudarytą Kultūros ministerijos planą šiais metais lėšos gali būti reikalingos tik Kulių šventoriaus tvoros su vartais projektavimo darbams, Alsėdžių tvarkybos darbų projekto pirkimai numatomi kitais metais. Jeigu lėšų reikės šiais metais tada bus naudojamos viršplaninės lėšos ir Kultūros vertybių programoje esančios nepanaudotos lėšos.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Nėra.

**8. Nurodyti, kieno iniciatyva sprendimo projektas yra parengtas.**

Savivaldybės administracijos Kultūros, turizmo ir viešųjų ryšių skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Nėra.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Kultūros, turizmo ir viešųjų ryšių skyriaus

vyr. specialistas Gintaras Ramonas