**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL TURTO PERDavimo VALDYTI PATIKĖJIMO TEISE Plungės r. Alsėdžių Stanislovo Narutavičiaus gimnazijai**

2024 m. gegužės 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2024 m. vasario 8 d. sprendimu Nr. T1-31 „Dėl Plungės rajono savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 13.1 papunkčiu, Plungės rajono savivaldybės taryba nusprendžia:

1. Perduoti Plungės r. Alsėdžių Stanislovo Narutavičiaus gimnazijai (toliau – Gimnazija) (kodas 191130983) Plungės rajono savivaldybei nuosavybės teise priklausantį butą (registro Nr. 80/42324, unikalus Nr. 6897-6010-4017:0006, pastato, kuriame yra butas pažymėjimas plane 9N3p, statybos metai 1976, bendras plotas 53.38 kv. m), esantį Žaliojoje g. 2-7, Alsėdžiuose, Plungės r. sav., įsigijimo vertė – 20 000,00 Eur, likutinė vertė 2024 m. gegužės 1 d. – 20 000,00 Eur, finansavimo šaltinis – Savivaldybės biudžeto lėšos, valdyti, naudoti ir disponuoti juo patikėjimo teise.

2. Įgalioti Plungės rajono savivaldybės administracijos direktorių, o jo nesant –Administracijos direktoriaus pavaduotoją, pasirašyti sprendimo 1 punkte nurodyto turto perdavimo–priėmimo aktą su Gimnazija.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Buhalterinės apskaitos skyriaus vedėja Genovaitė Pečkauskienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Turto skyriaus vedėjo pavaduotoja Inga Daublienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL TURTO PERDAVIMO VALDYTI PATIKĖJIMO TEISE Plungės r. Alsėdžių Stanislovo Narutavičiaus gimnazijai“** |
| 2024 m. gegužės 13 d.  Plungė |

**1. Parengto sprendimo projekto tikslai, uždaviniai.** Perduoti Plungės r. Alsėdžių Stanislovo Narutavičiaus gimnazijai (toliau – Gimnazija) (kodas 191130983) Plungės rajono savivaldybei nuosavybės teise priklausantį butą (registro Nr. 80/42324, unikalus Nr. 6897-6010-4017:0006, pastato, kuriame yra butas pažymėjimas plane 9N3p, statybos metai 1976, bendras plotas 53.38 kv. m), esantį Žaliojoje g. 2-7, Alsėdžiuose, Plungės r. sav., įsigijimo vertė – 20 000,00 Eur, likutinė vertė 2024 m. gegužės 1 d. – 20 000,00 Eur, finansavimo šaltinis – Savivaldybės biudžeto lėšos, valdyti, naudoti ir disponuoti juo patikėjimo teise.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Savivaldybės taryba priima sprendimus dėl Savivaldybei nuosavybės teise priklausančio turto disponavimo.

**3. Kodėl būtina priimti sprendimą, kokių pozityvių rezultatų laukiama.** Savivaldybės administracija buvo gavusi Gimnazijos poreikį gyvenamosios patalpoms. Gyvenamosios patalpos reikalingos plėtojant kadetų veiklą ir organizuojant vasaros poilsio stovyklas. 2024 m. balandžio 11 d. buvo nupirktas butas, esantis Žaliojoje g. 2-7, Alsėdžiuose ir Administracija parengė sprendimo projektą dėl turto perdavimo Gimnazijai valdyti patikėjimo teise.

**4. Lėšų poreikis ir finansavimo šaltiniai.** Lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Turto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės r. Alsėdžių Stanislovo Narutavičiaus gimnazijai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėjo pavaduotoja Inga Daublienė