**Projektas**

**PLUNGĖS rajono SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS APDOVANOJIMŲ**

2024 m. gegužės 30 d. Nr.

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 37 punktu ir Plungės garbės piliečio vardo suteikimo nuostatų bei regalijų atnaujinimo darbo grupės 2024 m. kovo 12 d. posėdžio protokolu Nr. LK-70, Plungės rajono savivaldybės taryba n u s p r e n d ž i a:

1. Nustatyti, kad Plungės rajono savivaldybės apdovanojimai yra:
   1. Plungės garbės piliečio vardas;
   2. Plungiškio padėkos medalis;
   3. Plungės rajono savivaldybės mero apdovanojimai:

1.3.1. Plungės rajono savivaldybės mero padėkos vakaro apdovanojimas;

1.3.2. Plungės rajono savivaldybės mero padėkos raštas;

1.3.3. Plungės rajono savivaldybės mero padėka;

* 1. Plungės rajono savivaldybės gyventojų ir meno kolektyvų, pasiekusių aukštų rezultatų kultūros ir meno srityje, skatinimas;

1.5. Plungės rajono savivaldybės Metų mokytojo vardo suteikimo ir premijos skyrimas;

1.6. Plungės rajono savivaldybės gyventojų ir sporto atstovų, pasiekusių aukštų rezultatų sporto srityje, skatinimas.

2. Patvirtinti pridedamus:

2.1. Plungės garbės piliečio vardo suteikimo nuostatus;

2.2. Plungiškio padėkos medalio suteikimo tvarkos aprašą;

2.3. Plungės rajono savivaldybės mero apdovanojimų tvarką.

3. Pripažinti netekusiu galios Plungės rajono savivaldybės tarybos 2021 m. gruodžio 27 d. sprendimą Nr. T-329„Dėl Plungės rajono savivaldybės apdovanojimų“ su visais pakeitimais ir papildymais.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Kultūros, turizmo ir viešųjų ryšių skyriaus vedėja Vida Saukalienė

Teisės, personalo ir civilinės metrikacijos skyriaus vedėjas Vytautas Tumas

Teisės, personalo ir civilinės metrikacijos skyriaus patarėja Donata Norvaišienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Kultūros, turizmo ir viešųjų ryšių skyriaus vyr. specialistas Gintaras Ramonas

PATVIRTINTA

Plungės rajono savivaldybės

tarybos 2024 m gegužės 30 d.

sprendimu Nr. T1-

**PLUNGĖS GARBĖS PILIEČIO VARDO SUTEIKIMO NUOSTATAI**

**I SKYRIUS**

**BENDROJI DALIS**

1. Šie Plungės garbės piliečio vardo suteikimo nuostatai (toliau – Nuostatai) nustato Plungės garbės piliečio vardo (toliau – Garbės piliečio vardas) suteikimo sąlygas ir tvarką, Garbės piliečio teises.
2. Garbės piliečio vardas suteikiamas Plungės rajono savivaldybės tarybos (toliau – Savivaldybės taryba) sprendimu.
3. Garbės piliečio vardas gali būti suteikiamas Lietuvos Respublikos piliečiams, taip pat užsienio valstybių piliečiams už ypatingus ilgalaikius nuopelnus ir išskirtinį indėlį į Lietuvos ir Plungės rajono mokslo, švietimo, kultūros, sporto, ekonomikos, socialinio vystymo bei kitas sritis, aktyvią visuomeninę veiklą bei Plungės vardo garsinimą.
4. Garbės piliečio vardas negali būti suteikiamas Lietuvos Respublikos Seimo, Savivaldybės tarybos nariams, einantiems šias pareigas, bei politinio (asmeninio) pasitikėjimo pareigas einantiems asmenims.

# II SKYRIUS

**PARAIŠKŲ, GARBĖS PILIEČIO VARDO SUTEIKIMUI, TEIKIMO IR APDOVANOJIMŲ KOMISIJOS SUDARYMO TVARKA**

1. Paraiškas dėl Garbės piliečio vardo suteikimo gali teikti šie subjektai (toliau – paraiškos teikėjas (ai)):
2. Plungės rajono savivaldybės (toliau – Savivaldybė) vykdomoji valdžia, Savivaldybės tarybos komitetai, tarybos ir nuolatinės komisijos;
3. Savivaldybės teritorijoje veikiančios asociacijos, bendruomenės;
4. ne mažesnė kaip 20 fizinių asmenų grupė.
5. Plungės rajono savivaldybės administracija (toliau – Savivaldybės administracija) du kartus per metus Savivaldybės interneto svetainėje [www.plunge.lt](http://www.plunge.lt) ir socialinėse medijose informuoja Savivaldybės bendruomenę apie galimybę teikti paraiškas Plungės garbės piliečio vardui suteikti. Paraiškos einamiesiems metams Garbės piliečio vardo suteikimui priimamos iki kovo 1 d.
6. Paraiškas dėl Garbės piliečio vardo suteikimo pateikiamos raštu Savivaldybės tarybos sudarytai Apdovanojimų komisijai. Paraiškoje apie kandidatą turi būti pateikta toliau nurodyta informacija:
   1. kandidato gyvenimo aprašymas;
   2. kandidato darbų ir nuopelnų pagrindimas (nurodomi duomenys apie gautus apdovanojimus);
   3. kandidato asmens tapatybę patvirtinančio dokumento kopija, asmens kontaktiniai duomenys (tel. Nr., el. p. adresas);
   4. ne mažiau kaip dvi ekspertų rekomendacijos, kurių bent viena būtų atstovaujamosios srities nacionalinio lygmens;
   5. jei siūlymas kolektyvinis, prie kitų dokumentų pridedama susirinkimo (posėdžio) protokolo kopija, atitinkanti dokumentų rengimo ir įforminimo reikalavimus;
   6. kandidato sutikimas teikti jo kandidatūrą;
   7. kandidato sutikimas tvarkyti asmens duomenis;

8. Visi Nuostatų 7 punkte nurodyti dokumentai pateikiami iki einamųjų metų kovo 1 dienos.

9. Siūlomi kandidatai turi būti nepriekaištingos reputacijos. Jeigu paaiškėja, kad Garbės piliečio vardas suteiktas asmeniui, kuris nebuvo nepriekaištingos reputacijos, arba jos neteko (pripažintas kaltu dėl sunkaus ar labai sunkaus nusikaltimo, įsiteisėjusiu teismo nuosprendžiu yra pripažinti padarę korupcinio pobūdžio nusikalstamą veiką, teisti už tyčinį nusikaltimą, – jei teistumas neišnykęs ar nepanaikintas) Savivaldybės taryba gali apdovanojimą panaikinti.

10. Už siūlomo asmens duomenų tikrumą atsako duomenų teikėjai ir kandidatas.

11. Sprendimo projektą Garbės piliečio vardui suteikti Savivaldybės tarybai teikia Apdovanojimų komisija.

12. Savivaldybės taryba tvirtina Apdovanojimų komisijos nuostatus, jos sudėtį bei Savivaldybės mero teikiamą Apdovanojimų komisijos pirmininko kandidatūrą.

13. Komisija sudaroma iš 10 narių, kurie yra: Plungės rajono savivaldybės mero deleguotas atstovas, du – Savivaldybės administracijos atstovai, du – Savivaldybės Kultūros ir meno tarybos nariai, Savivaldybės išplėstinės seniūnaičių sueigos atstovas, Plungės pramonininkų sąjungos atstovas, Savivaldybės Sporto tarybos atstovas, Plungės rajono bendruomeninių organizacijų sąjungos atstovas, Savivaldybės Švietimo tarybos atstovas.

Komisija sudaroma Savivaldybės tarybos kadencijos laikotarpiui.

14. Savivaldybės tarybos priimtą sprendimą Savivaldybės meras pasirašo ne vėliau kaip per 3 (tris) darbo dienas. Sprendimas ne vėliau kaip per 5 (penkias) darbo dienas paviešinamas Savivaldybės interneto svetainėje [www.plunge.lt](http://www.plunge.lt).

15. Jeigu Savivaldybės taryba nepritarė kandidatui suteikti Garbės piliečio vardo, to paties asmens kandidatūra Garbės piliečio vardo suteikimui  gali būti teikiama ne anksčiau kaip po 4 metų.

16. Savivaldybės tarybos sprendimo kopija teikėjui išsiunčia Savivaldybės administracijos Bendrųjų reikalų skyrius (el. laišku, registruotu laišku ir pnš.) ne vėliau kaip per 5 (penkias) dienas nuo sprendimo įsiteisėjimo dienos.

**III SKYRIUS**

**GARBĖS PILIEČIO VARDO SUTEIKIMAS**

17. Savivaldybės tarybai priėmus sprendimą dėl Garbės piliečio vardo suteikimo, organizuojama vieša iškilminga Garbės piliečio vardo suteikimo ceremonija, pasirinktinai: Miesto šventės proga, Vasario 16-ąją – minint Lietuvos valstybės atkūrimo dieną, Kovo 11-osios – Lietuvos nepriklausomybės atkūrimo dienos proga, Liepos 6-osios – Valstybės (Lietuvos karaliaus Mindaugo karūnavimo) dienos progomis. Savivaldybės tarybos sprendimu gali būti Garbės piliečio vardas suteikiamas kitu laiku ir kita proga.

18. Savivaldybės meras iškilmingoje aplinkoje Garbės piliečiui įteikia regalijas: Garbės piliečio ženklą (1 priedas) ir nustatytos formos Garbės piliečio liudijimą (2 priedas), kurį pasirašo Savivaldybės meras.

19. Garbės piliečio vardas įrašomas ir įregistruojamas Garbės piliečio knygoje.

20. Garbės piliečio vardas tam pačiam asmeniui suteikiamas tik vieną kartą.

21. Garbės piliečio vardas gali būti suteikiamas asmeniui ir po mirties. Tokiu atveju Garbės piliečio vardo regalijos įteikiamos jo šeimai arba artimiesiems. Jeigu neatsiranda artimųjų, regalijos perduodamos Žemaičių dailės muziejui.

22. Apie Garbės piliečio vardo suteikimą informuojama savivaldybės bendruomenė, skelbiant informaciją vietinėje spaudoje ir Savivaldybės interneto svetainėje, socialinėse medijose.

**IV SKYRIUS**

**GARBĖS PILIEČIO TEISĖS**

23. Garbės pilietis turi šias teises:

23.1. dalyvauti iškilminguose Savivaldybės tarybos posėdžiuose;

23.2. dalyvauti oficialiuose renginiuose valstybinių bei miesto švenčių metu;

23.3. savo asmeniniuose antspauduose, vizitinėse kortelėse ir privačiuose blankuose naudoti jam suteiktą titulą.

24. Garbės piliečiai turi teisę būti pristatyti, eksponuojami Savivaldybės tam specialiai įrengtoje vietoje.

25. Garbės piliečiai turi teisę kartą per metus oficialiai susitikti su Savivaldybės ir Administracijos vadovais.

26. Mirus Garbės piliečiui, jo šeimos ar kitų artimųjų prašymu, jis turi teisę būti palaidotas pasirinktose Savivaldybės teritorijoje veikiančiose kapinėse ir iš Savivaldybės biudžeto gali būti kompensuojamos laidotuvių išlaidos (išskyrus maitinimo išlaidas), kurių dydį sudaro 15 BSI (bazinė socialinė išmoka). Kompensavimą svarsto ir skiria Savivaldybės mero potvarkiu sudaryta komisija (toliau – komisija) iš 3 narių, kurie yra – Savivaldybės mero deleguotas asmuo, 2 Savivaldybės administracijos deleguoti asmenys. Jeigu nėra artimųjų, komisija turi teisę skirti kompensavimą tai Savivaldybės seniūnijai (toliau – Seniūnija), kuri atliks laidojimo procedūras. Seniūnija, nepanaudojusi visų komisijos skirtų lėšų, visas nepanaudotas lėšas privalo grąžinti į Savivaldybės biudžetą.

27. Savivaldybės taryba savo sprendimu Garbės piliečio statusą įgijusiems asmenims gali suteikti ir kitas, teisės aktams neprieštaraujančias teises.

28. Asmuo praranda Garbės piliečio vardą, jei įstatymų nustatyta tvarka jis, įsiteisėjusiu nuosprendžiu yra pripažintas padaręs tyčinį nusikaltimą, ir Savivaldybės taryba balsų dauguma priima sprendimą pripažinti netekusiu galios Savivaldybės tarybos sprendimą dėl Garbės piliečio vardo suteikimo.

**V SKYRIUS**

**BAIGIAMOSIOS NUOSTATOS**

29. Savivaldybės administracijos Bendrųjų reikalų skyrius rūpinasi Garbės piliečių knygos tvarkymu, Garbės piliečio liudijimo ir Garbės piliečio ženklo pagaminimu, informacijos pateikimu Savivaldybės administracijos Informacinių technologijų skyriui ir Savivaldybės administracijos Kultūros, turizmo ir viešųjų ryšių skyriui, ir tvarko kitus, su Garbės piliečio vardo suteikimu susijusius dokumentus.

30. Savivaldybės administracijos Informacinių technologijų skyrius paskelbia gautą informaciją Savivaldybės internetiniame tinklapyje ([www.plunge.lt](http://www.plunge.lt)).

31. Savivaldybės administracijos Kultūros, turizmo ir viešųjų ryšių skyrius skelbia gautą informaciją Savivaldybės administracijos socialinėse medijose ir spaudoje.

32. Lėšos išlaidoms, susijusioms su Garbės piliečio vardo suteikimu, skiriamos iš tam tikslui Savivaldybės biudžete numatytų asignavimų.

33. Šio aprašo įgyvendinimo kontrolę vykdo Savivaldybės kontrolės ir audito tarnyba.

34. Asmenys pažeidę šiuos nuostatus atsako Lietuvos Respublikos teisės aktų numatyta tvarka.

35. Visi priimti sprendimai, pagal šiuos nuostatus, gali būti skundžiami Lietuvos Respublikos teisės aktų nustatyta tvarka.

36. Šie Nuostatai gali būti keičiami, papildomi ir pripažįstami netekusiais galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plungės garbės piliečio vardo

suteikimo nuostatų


1 priedas

**Plungės Garbės piliečio ženklo projektas**

Plungės Garbės piliečio ženklas yra 48 mm ilgio ir 48 mm pločio, gaminamas iš sidabro ir auksuojamas.

Ažūrinio kryžiaus centre – Plungės rajono savivaldybės herbas, dengtas mėlynu emaliu. Kryžiaus tarpuose įkomponuotos puslankio juostelės, ant kurių per vidurį uždėti stilizuoti, reljefiniai kviečiai. Kitoje ženklo pusėje – reljefinis įrašas didžiosiomis raidėmis „Plungės garbės pilietis“ ir ženklo numeris. Ženklas kabinamas prie 40 mm pločio balto muaro austos juostos su mėlyna ir metalizuoto aukso juostelėmis kraštuose. Vyrams skirtas apdovanojimas kabinamas po kaklu, moterims – ant specialiai surištos kokardos.

Ženklo miniatiūra – tai tas pats, tik sumažintas ženklas: 21 mm ilgio ir 21 mm pločio. Kita pusė lygi, prie drabužių miniatiūra prisegama vienu segtuku.

****



Plungės garbės piliečio vardo

suteikimo nuostatų

2 priedas

**GARBĖS PILIEČIO VARDO**

**LIUDIJIMAS**

Šiuo dokumentu liudijama, kad

piliečiui (-ei)………………………………………………………………..........

(vardas, pavardė, tėvo vardas)

20.. metais Plungės rajono savivaldybės tarybos 20…m. …...... d. sprendimu Nr. …..

suteiktas Plungės garbės piliečio vardas.

Savivaldybės meras

(data, vieta)

A. V.

PATVIRTINTA

Plungės rajono savivaldybės tarybos

2024 m. gegužės 30 d.

sprendimu Nr. T1-

**PLUNGIŠKIO PADĖKOS MEDALIO SUTEIKIMO TVARKOS APRAŠAS**

# I SKYRIUS

# BENDROSIOS NUOSTATOS

1. Plungiškio padėkos medalio suteikimo tvarkos aprašas (toliau – Aprašas) apibrėžia Plungės rajono savivaldybės (toliau – Savivaldybės) skiriamo Plungiškio padėkos medalio suteikimo, komisijos sudarymo, nešiojimo (segėjimo) tvarkas.

2. Plungiškio padėkos medalis gali būti suteikiamas Lietuvos Respublikos piliečiams, taip pat užsienio valstybių piliečiams už ilgalaikius ir reikšmingus nuopelnus ir Lietuvai ir Plungės rajonui.

3. Plungiškio padėkos medalis suteikiamas Savivaldybės tarybos sprendimu.

4. Apraše vartojamos sąvokos suprantamos taip, kaip jos vartojamos Lietuvos Respublikos vietos savivaldos įstatyme ir kituose teisės aktuose.

5. Plungiškio padėkos medalis negali būti suteikiamas Lietuvos Respublikos Seimo, Savivaldybės tarybos nariams, einantiems šias pareigas, bei politinio (asmeninio) pasitikėjimo pareigas einantiems asmenims.

# II SKYRIUS

**PARAIŠKŲ, PLUNGIŠKIO PADĖKOS MEDALIO SUTEIKIMUI, TEIKIMO IR APDOVANOJIMŲ KOMISIJOS SUDARYMO TVARKA**

6. Paraiškas dėl Plungiškio padėkos medalio suteikimo gali teikti šie subjektai (toliau – paraiškos teikėjas (ai)):

6.1. Savivaldybės vykdomoji valdžia, Savivaldybės tarybos komitetai, tarybos ir nuolatinės komisijos;

6.2. Savivaldybės teritorijoje veikiančios asociacijos, bendruomenės;

6.3. Savivaldybės įstaigos, kitos viešosios įstaigos ir juridiniai asmenys;

6.4. iniciatyvinės piliečių grupės (ne mažesnė kaip 20 fizinių asmenų grupė);

7. Savivaldybės administracijos Bendrųjų reikalų skyrius du kartus per metus Savivaldybės interneto svetainėje [www.plunge.lt](http://www.plunge.lt) ir socialinėse medijose informuoja Savivaldybės bendruomenę apie galimybę teikti paraiškas Plungiškio padėkos medalio apdovanojimui. Paraiškos priimamos visus metus.

8. Paraiškas dėl Plungiškio padėkos medalio apdovanojimo pateikiamos raštu Savivaldybės tarybos sudarytai Apdovanojimų komisijai. Siūlant kandidatą, pateikiama informacija:

8.1. kandidato gyvenimo aprašymas nurodant vykdytas veiklas, nuopelnus ir t. t.;

8.2. kandidato kontaktiniai duomenys (tel. Nr., el. p. adresas);

8.3. jei siūlymas kolektyvinis, pridedama susirinkimo (posėdžio) protokolo kopija arba pridedami surinkti asmenų parašai.

9. Siūlomi kandidatai turi būti nepriekaištingos reputacijos.

10. Už siūlomo asmens duomenų tikrumą atsako duomenų teikėjai.

11. Sprendimo projektą dėl Plungiškio padėkos medalio suteikimo Savivaldybės tarybai teikia Apdovanojimų komisijos sekretorius.

12. Savivaldybės taryba tvirtina Apdovanojimų komisijos nuostatus, jos sudėtį bei Savivaldybės mero teikiamą Apdovanojimų komisijos pirmininko kandidatūrą.

13. Komisija sudaroma iš 10 narių, kurie yra: Savivaldybės mero deleguotas atstovas, du – Savivaldybės administracijos atstovai, du – Savivaldybės Kultūros ir meno tarybos nariai, Savivaldybės išplėstinės seniūnaičių sueigos atstovas, Plungės pramonininkų sąjungos atstovas, Sporto tarybos atstovas, Plungės rajono bendruomeninių organizacijų sąjungos atstovas, Savivaldybės Švietimo tarybos atstovas.

Komisija sudaroma Savivaldybės tarybos kadencijos laikotarpiui.

14. Savivaldybės tarybos priimtą sprendimą Savivaldybės meras pasirašo ne vėliau kaip per 3 (tris) darbo dienas. Sprendimas ne vėliau kaip per 5 (penkias) darbo dienas paviešinamas Savivaldybės interneto svetainėje [www.plunge.lt](http://www.plunge.lt).

15. Apdovanojimų komisijos sekretorius skelbia informaciją apie asmenis, kuriems suteiktas Plungiškio padėkos medalis Savivaldybės interneto svetainėje ir socialinėse medijose.

**III SKYRIUS**

**PLUNGIŠKIO PADĖKOS MEDALIO SUTEIKIMAS**

16. Plungiškio padėkos medalis suteikiamas asmeniui reikšmingą Plungės miestui, rajonui ar Lietuvos Respublikai dieną. Plungiškio padėkos medalis gali būti įteikiamas ir kitu laiku.

17. Apie asmenis, kuriems įteikiamas medalis skelbiama Savivaldybės interneto svetainėje.

18. Suteikti Plungiškio padėkos medaliai registruojami Savivaldybės apdovanojimų registre, kurį tvarko Savivaldybės administracijos Bendrųjų reikalų skyrius.

19. Jeigu fizinis asmuo, kuriam buvo nuspręsta suteikti apdovanojimą miršta, nespėjus įteikti Plungiškio padėkos medalio, medalis su dokumentais įteikiamas jo šeimos nariams ar artimiems giminaičiams, o kai jų nėra – medalis su dokumentais perduodami Žemaičių dailės muziejui.

20. Plungiškio padėkos medaliu gali būti apdovanojami tiek gyvi, tiek mirę asmenys ir tik vieną kartą.

21. Apdovanotajam įteikiama:

21.1. Plungiškio padėkos medalis su medalio miniatiūra;

21.2. Savivaldybės mero ar jo įgalioto asmens pasirašytas Plungiškio padėkos medalio liudijimas, ant kurio užrašoma Savivaldybės tarybos sprendimo dėl apdovanojimo Plungiškio padėkos medaliu registracijos data ir numeris.

22. Praradus Plungiškio padėkos medalį, prašymu gali būti išduodamas Plungiškio padėkos medalio dublikatas, prieš tai sumokėjus visas dublikato gaminimo išlaidas. Prašymai išduoti dublikatą pateikiami Apdovanojimų komisijai. Prašyme išduoti medalio dublikatą turi būti nurodomos medalio praradimo aplinkybės. Dublikatą išduoda Apdovanojimų komisija.

23. Plungiškio padėkos medalis skiriamas už šiuos Plungės rajonui reikšmingus nuopelnus:

23.1. aktyvią ir reikšmingą kūrybinę veiklą puoselėjant Plungės krašto kultūrą, profesionalųjį ir mėgėjišką meną bei kitą kultūrinę ir švietėjišką veiklą;

23.2. tarptautinių ryšių ir tarptautinio bendradarbiavimo plėtojimą;

23.3. respublikinius ar tarptautinius pasiekimus;

23.4. reikšmingą verslo ir turizmo vystymą;

23.5. kaimo plėtrą Plungės rajone;

23.6. mecenatinę veiklą;

23.7. svarbius pasiekimus profesinėje veikloje;

23.8. aktyvią visuomeninę veiklą;

23.9. didvyrišką poelgį;

23.10. kitus Plungės rajonui reikšmingus nuopelnus.

**IV SKYRIUS**

**APDOVANOJIMŲ ATĖMIMAS IR NETEKIMAS**

24. Jeigu Plungiškio padėkos medaliu apdovanoto asmens veikla žemina apdovanotojo ir (ar) Savivaldybės vardą, Savivaldybės taryba gali panaikinti suteiktą apdovanojimą. Tokiu atveju teisės aktas dėl asmens apdovanojimo pripažįstamas netekusiu galios. Apie apdovanojimo atėmimą paskelbiama viešai Savivaldybės interneto svetainėje per 5 (penkias) darbo dienas nuo sprendimo priėmimo dienos.

25. Jei apdovanotas asmuo atsisako jam skirto apdovanojimo, Savivaldybės taryba panaikina suteiktą apdovanojimą. Teisės aktas dėl tokio asmens apdovanojimo pripažįstamas netekusiu galios.

26. Asmenys privalo grąžinti Plungės rajono savivaldybei įteiktą Plungiškio padėkos medalį ir apdovanojimų dokumentus, pripažinus netekusiais galios teisės aktus dėl apdovanojimų jiems skyrimo.

27. Plungiškio padėkos medalis negali būti parduodamas ar perduodamas kitam asmeniui.

**V SKYRIUS**

**PLUNGIŠKIO PADĖKOS MEDALIO NEŠIOJIMO (SEGĖJIMO) TVARKA**

28. Savivaldybės apdovanojimai (Plungės garbės piliečio ženklas ir Plungiškio padėkos medalis) nešiojami (segimi) nešiojami tokia eilės tvarka:

28.1. Plungės garbės piliečio apdovanojimas;

28.2. Plungiškio padėkos medalis.

29. Plungiškio padėkos medalis įteikiamas kartu su jų pakaitu – miniatiūra. Pakaitą galima segėti vietoj medalio. Miniatiūros segamos tik prie vakarinių rūbų.

**VI SKYRIUS**

**APDOVANOJIMŲ TVARKOS VYKDYMAS**

30. Už apdovanojimų tvarkos vykdymą atsakingas – Savivaldybės administracijos Bendrųjų reikalų skyrius.

31. Savivaldybės administracijos Bendrųjų reikalų skyrius atlieka šias funkcijas:

31.1. organizuoja medalio ir dokumentų gamybą;

31.2. parengia įteikimui apdovanojimų suteikimo pažymėjimus, liudijimus;

31.3. kartu su Apdovanojimų komisija ir Savivaldybės administracijos kultūrą kuruojančiais specialistais organizuoja apdovanojimų įteikimą;

31.4. informuoja visuomenę apie asmenis, kuriems suteiktas Plungiškio padėkos medalis;

31.5. tvarko apdovanojimų registrą.

**VII SKYRIUS**

**BAIGIAMOSIOS NUOSTATOS**

32. Savivaldybės tarybos sprendimai dėl apdovanojimų suteikimo gali būti skundžiami teisės aktų nustatyta tvarka.

33. Ši Aprašas gali būti keičiamas, papildomas ir pripažįstamas netekusiu galios Savivaldybės tarybos sprendimu.

34. Šio Aprašo įgyvendinimo kontrolę vykdo Savivaldybės kontrolės ir audito tarnyba.

35. Asmenys pažeidę Aprašo nuostatas atsako Lietuvos Respublikos teisės aktų numatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Plungės rajono savivaldybės

tarybos 2024 m. gegužės 30 d.

sprendimu Nr. T1-

**PLUNGĖS RAJONO SAVIVALDYBĖS MERO APDOVANOJIMŲ TVARKA**

**I SKYRIUS**

**BENDROSIOS NUOSTATOS**

1. Plungės rajono savivaldybės mero apdovanojimų tvarka (toliau – Tvarka) reglamentuoja Plungės rajono savivaldybės mero teikiamų apdovanojimų (toliau – Mero apdovanojimai) skyrimo bei teikimo tvarką.
2. Mero apdovanojimai gali būti skiriami Lietuvos ir užsienio valstybių piliečiams bei juridiniams asmenims (toliau – asmenys) pagerbti.

**II SKYRIUS**

**APDOVANOJIMŲ SKYRIMAS**

3. Plungės rajono savivaldybės mero (toliau – Meras) skiriami apdovanojimai yra:

3.1. Mero padėkos vakaro apdovanojimas;

3.2. Mero padėkos raštas;

3.3. Mero padėka.

4. Mero apdovanojimą asmenys gali gauti už:

4.1. nuopelnus, garsinančius Plungės rajoną;

4.2. humanitarinę pagalbą;

4.3. gerą ir ilgametį darbą;

4.4. nuopelnus valstybės tarnyboje, kultūros, mokslo ir švietimo, verslo ir gamybos, sveikatos ir socialinės apsaugos, sporto, ūkio bei kitose srityse;

4.5. kitą veiklą, darbą ar poelgius, kurie yra visuomeniškai reikšmingi.

**III SKYRIUS**

**PARAIŠKŲ, APDOVANOJIMAMS SUTEIKIMUI, TEIKIMO IR KOMISIJOS SUDARYMO TVARKA**

5. Apdovanojimai gali būti teikiami reikšmingomis Plungės rajono savivaldybės, Lietuvos Respublikos dieną, jubiliejinių iškilmių ar kitomis progomis.

6. Mero apdovanojimai skiriami Savivaldybės mero potvarkiu, išskyrus Mero padėką.

7. Teikimą skirti Mero padėkos vakaro apdovanojimą pareiškėjas turi pateikti ne vėliau kaip prieš 10 (dešimt) darbo dienų iki padėkos vakaro. Jame pateikiama kandidato trumpa biografija, nuopelnų aprašymas, nurodoma, kokia proga siekiama apdovanoti. Už siūlomo asmens duomenų tikrumą atsako duomenų teikėjai ir kandidatas

8. Teikimus, prašymus, pasiūlymussvarsto:

8.1. teikimus skirti Mero padėkos vakaro apdovanojimą svarsto Savivaldybės mero potvarkiu sudaryta darbo grupė. Darbo grupė, apsvarsčiusi siūlymus, parengia Savivaldybės mero potvarkį dėl asmenų, kuriems siūloma teikti Mero padėkos vakaro apdovanojimą.

8.2. Prašymus dėl Mero padėkos rašto ar Mero padėkos suteikimo gali teikti fiziniai ir juridiniai asmenys. Mero padėkos rašto ir Mero padėka Savivaldybės meras skiria savo nuožiūra.

9. Savivaldybės mero potvarkiu tvirtinami Mero padėkos vakaro apdovanojimų svarstymo darbo grupės nuostatai, sudėtis.

10. Darbo grupė sudaroma iš 5 narių, kurie yra: Plungės rajono savivaldybės vicemeras, Plungės rajono savivaldybės mero patarėjas, Savivaldybės administracijos Kultūros, turizmo ir viešųjų ryšių skyriaus vedėjas, du – Savivaldybės administracijos direktoriaus paskirti atstovai. Darbo grupė sudaroma Savivaldybės mero kadencijos laikotarpiui.

11. Prašymai, pasiūlymai ir teikimai skirti apdovanojimą gali būti teikiami ištisus metus.

12. Teisę siūlyti kandidatus gauti Mero padėkos vakaro apdovanojimą turi – Savivaldybės taryba, komitetai, komisijos, Savivaldybės įstaigos, įmonės bei organizacijos, valstybės institucijos, asociacijos, kiti fiziniai ir juridiniai asmenys.

13. Padėkos raštai iškilmingai įteikiami mero, vicemero arba jų įgalioto asmens.

14. Jeigu apdovanotasis miršta, nespėjus įteikti jam apdovanojimo, apdovanojimo dokumentai įteikiami jo teises ir pareigas perėmusiam asmeniui.

15. Padėkos raštai ir padėkos negali būti teikiami asmenims, jei jie teisti už tyčinius nusikaltimus arba turi galiojančias administracines ar drausmines nuobaudas.

16. Padėkos raštas ir padėka yra parengiama specialiojoje su valstybės vėliavos spalvų juosta ir Plungės rajono savivaldybės simbolika apipavidalintoje vinjetėje, įrėminamas ar įdedamas į specialų aplanką.

17. Apdovanotiesiems įteikiama Savivaldybės mero pasirašytas raštas ir kitos suvenyrinės dovanos.

**IV SKYRIUS**

**BAIGIAMOSIOS NUOSTATOS**

18. Sprendimai atlikti vadovaujantis šia tvarka gali būti skundžiami teisės aktų nustatyta tvarka.

19. Ši Tvarka gali būti keičiama, papildoma ir pripažįstama netekusia galios Savivaldybės tarybos sprendimu.

20. Šio aprašo įgyvendinimo kontrolę vykdo Savivaldybės kontrolės ir audito tarnyba.

21. Asmenys pažeidę šiuos nuostatus atsako Lietuvos Respublikos teisės aktų numatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KULTŪROS, TURIZMO IR VIEŠŲJŲ RYŠIŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS APDOVANOJIMŲ“**

|  |
| --- |
| 2024 m. gegužės 8 d.  Plungė |

**1. Parengto sprendimo projekto tikslai, uždaviniai.**

Sprendimo projekto tikslas – nustatyti Plungės rajono savivaldybės apdovanojimų rūšis ir patvirtinti Plungės garbės piliečio vardo suteikimo nuostatus; Plungiškio padėkos medalio suteikimo tvarkos aprašą bei Plungės rajono savivaldybės mero apdovanojimų tvarką.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 15 straipsnio 2 dalies 37 punktu ir Plungės garbės piliečio vardo suteikimo nuostatų bei regalijų atnaujinimo darbo grupės 2024 m. kovo 12 d. posėdžio protokolu Nr. LK-70.

Pripažinti netekusiu galios Plungės rajono savivaldybės tarybos 2021 m. gruodžio 27 d. sprendimą Nr. T-329„Dėl Plungės rajono savivaldybės apdovanojimų“ su visais pakeitimais ir papildymais.

**3. Kodėl būtina priimti sprendimą, kokių pozityvių rezultatų laukiama.**

Plungės rajono savivaldybės apdovanojimai papildomi naujais apdovanojimais, kurių Plungės rajono savivaldybėje trūko, ypač Plungiškio padėkos medalio. Sudaroma tvarka naujo apdovanojimo – Plungės rajono savivaldybės mero padėkos vakaro apdovanojimas, kuris jau vyko šiais metais.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Vadovaujantis LR Korupcijos prevencijos įstatymo 8 straipsnio 1 dalies 9 punktu, antikorupcinis teisės akto projekto vertinimas atliekamas.

**8. Nurodyti, kieno iniciatyva sprendimo projektas yra parengtas.**

Kultūros, turizmo ir viešųjų ryšių skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Nėra.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Kultūros, turizmo ir viešųjų ryšių skyriaus vyr. specialistas Gintaras Ramonas