**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL 2024–2029 M. TELŠIŲ REGIONO FUNKCINĖS ZONOS STRATEGIJOS PATVIRTINIMO**

2024 m. gegužės 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos regioninės plėtros įstatymo 13 straipsnio 1 dalies 2 punktu, 2022–2030 m. regionų plėtros programos, patvirtintos Lietuvos Respublikos Vyriausybės 2022 m. birželio 29 d. nutarimu Nr. 713 „Dėl 2022–2030 metų regionų plėtros programos patvirtinimo“, II skyriaus „Nacionalinių plėtros programų regioninės pažangos priemonės, siekiami poveikio rodikliai, išankstinės sąlygos“ 1 lentelės „Regioninių pažangos priemonių sąrašas“ skirsniu „NPP 7-ojo tikslo uždavinių regioninės pažangos priemonės“, Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo, patvirtinto Lietuvos Respublikos vidaus reikalų ministro 2023 m. sausio 19 d. įsakymu Nr. 1V-30 „Dėl Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo patvirtinimo“, 53 punktu ir atsižvelgdama į VšĮ Rietavo turizmo ir verslo informacijos centro 2024 m. gegužės 7 d. raštą Nr. DV/4-2024/13 „Dėl 2024–2029 m. Telšių regiono funkcinės zonos strategijos tvirtinimo“, Plungės rajono savivaldybės taryba n u s p r e n d ž i a:

1. Patvirtinti 2024–2029 m. Telšių regiono funkcinės zonos strategiją (pridedama).

2. Įgalioti Plungės rajono savivaldybės merą Audrių Klišonį pasirašyti susitarimą dėl 2024–2029 m. Telšių regiono funkcinės zonos strategijos įgyvendinimo (pridedama).

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Strateginio planavimo ir investicijų skyriaus vedėja Žaneta Vaitkuvienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL 2024–2029 M. TELŠIŲ REGIONO FUNKCINĖS ZONOS STRATEGIJOS PATVIRTINIMO“** |

2024 m. gegužės 10 d.

Plungė

**1. Parengto sprendimo projekto tikslai, uždaviniai.** Regionų funkcinėse zonose numatytiems veiksmams įgyvendinti yra skirtos 2021–2027 m. ES fondų investicijos, kurioms 2022–2030 metų regionų plėtros programoje nustatyta išankstinė sąlyga – patvirtinta funkcinės zonos strategija.

Funkcinės zonos formuojamos ir jų strategijos rengiamos ir įgyvendinamos siekiant didinti funkcinių zonų infrastruktūros ir (ar) paslaugų tinklo efektyvumą, užtikrinti, kad šia infrastruktūra ir paslaugomis galėtų naudotis visi gyventojai, ir sudaryti sąlygas bendriems kelių savivaldybių veiksmams ir jungtiniams investiciniams projektams įgyvendinti.

Tarybos sprendimo tikslas – sudaryti sąlygas įgyvendinti Telšių regiono funkcinės zonos strategijoje numatytus įgyvendinti projektus, siekiant didinti regiono turistinį ir investicinį patrauklumą bei plėtoti regioninį identitetą.

Planuojamas strategijos įgyvendinimo laikotarpis – 2024–2029 m.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas įstatymo nuostatomis įtvirtintas teisinis reguliavimas.

**3. Kodėl būtina priimti sprendimą, kokių pozityvių rezultatų laukiama.**

Priimtas Savivaldybės tarybos sprendimas sudarys būtinas teisines prielaidas įgyvendinti Telšių regiono funkcinės zonos strategijoje numatytus projektus.

**4. Lėšų poreikis ir finansavimo šaltiniai.**

Bendra visų Telšių regiono funkcinės zonos strategijoje numatytų įgyvendinti projektų vertė – 35 550 303,82 Eur, iš jų:

* ES struktūrinės paramos lėšos – 30 217 757,27 Eur;
* regiono savivaldybių biudžetų lėšos – 5 332 546,55 Eur.

Bendra Telšių regiono funkcinės zonos strategijoje numatytų Plungės rajono savivaldybės projektų vertė – 14 526 705,88 Eur, iš jų:

* ES struktūrinės paramos lėšos – 12 347 700,00 Eur;
* Plungės rajono savivaldybės biudžeto lėšos – 2 179 005,88 Eur.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo galimybių nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Telšių regiono plėtros tarybos ir Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Telšių regiono plėtros tarybai ir Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

VšĮ Rietavo turizmo ir verslo informacijos centro 2024 m. gegužės 7 d. raštas Nr. DV/4-2024/13 „Dėl 2024–2029 m. Telšių regiono funkcinės zonos strategijos tvirtinimo“ – 20 lapų;

LR Vidaus reikalų ministerijos 2024 m. gegužės 6 d. raštas Nr. 1D-2248 „Dėl 2024-2029 m. Telšių regiono funkcinės zonos strategijos projekto“ – 4 lapai.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Sudaromos sąlygos rajono ekonominių sąlygų gerinimui* | *Nenumatomas* |
| *Finansams* | *Pritraukiamos investicijos į rajoną* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Didinamas rajono patrauklumas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Sudaromos sąlygos įgyvendinti regionui svarbius projektus* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vedėja Žaneta Vaitkuvienė